jkorsvik/nowiki_second_scrape_merged huggingface dataset:
Hawkwind

Hawkwind er et engelsk rockeband dannet i 1969, et av de første til å klassifiseres som space rock og kjent for sine science fiction-tema lyrisk og visuelt fra og med deres andre utgivelse, In Search of Space (1971). Lydbildet deres var til å begynne med hovedsakelig hardrock med et progressivt tilsnitt mens de beveget seg i mer psykedelisk retning. De fikk oppmerksomhet da de spilte på Isle of Wight-festivalen i 1970, men fikk sitt virkelige kommersielle gjennombrudd med singelen «Silver Machine» (1972) som hadde bassist Lemmy Kilmister på vokal.Turneen i 1972 ble fulgt opp av liveutgivelsen Space Ritual (1973), deres bestselgende album med en niendeplass på listene i Storbritannia og nr. 179 i U.S.A. Bandet hadde et forseggjort show med dansere, lys og taleinnslag med science fiction-forfatteren Robert Calvert.I tillegg til Calvert, har Hawkwind i likhet med Blue Öyster Cult samarbeidet med fantasyforfatteren Michael Moorcock.Dave Brock er i dag eneste gjenværende medlem fra den originale besetningen.


== Diskografi ==


=== Studioalbum ===

Hawkwind (1970)
In Search of Space (1971)
Doremi Fasol Latido (1972)
Hall of the Mountain Grill (1974)
Warrior on the Edge of Time (1975)
Astounding Sounds, Amazing Music (1976)
Quark, Strangeness and Charm (1977)
25 Years On (1978) – utgitt som Hawklords
PXR5 (1979)
Levitation (1980)
Sonic Attack (1981)
Church of Hawkwind (1982) – utgitt som Church of Hawkwind
Choose Your Masques (1982)
The Chronicle of the Black Sword (1985)
The Xenon Codex (1988)
Space Bandits (1990)
Electric Tepee (1992)
It Is the Business of the Future to Be Dangerous (1993)
White Zone (1995) – utgitt som Psychedelic Warriors
Alien 4 (1995)
Distant Horizons (1997)
In Your Area (1999)
Spacebrock (2000)
Take Me to Your Leader (2005)
Take Me to Your Future (2006)
Blood of the Earth (2010)
Onward (2012)
Stellar Variations (2012) – utgitt som Hawkwind Light Orchestra
The Machine Stops (2016)
Into the Woods (2017)
Road to Utopia (2018)
All Aboard the Skylark (2019)
Carnivorous (2020) – utgitt som Hawkwind Light Orchestra
Somnia (2021)


=== Livealbum ===

The Space Ritual Alive (1973)
Live Seventy Nine (1980)
Live Chronicles (1986)
Palace Springs (1991)
The Business Trip (1994)
Love in Space (1996)
Yule Ritual (2001)
Canterbury Fayre 2001 (2002)
Knights of Space (2008)
Space Ritual Live (2015)
At The Roundhouse (2017)
50 Live (2020)


== Referanser ==


== Eksterne lenker ==
(en) Offisielt nettsted 
(en) Hawkwind – kategori av bilder, video eller lyd på Commons 
(en) Hawkwind på Internet Movie Database 
(en) Hawkwind på Discogs 
(en) Hawkwind på Discogs 
(en) Hawkwind på MusicBrainz 
(en) Hawkwind på Spotify 
(en) Hawkwind på Songkick 
(en) Hawkwind på Last.fm 
(en) Hawkwind på AllMusic
Alrik

Alrik er et svensk mannsnavn med norrøn opprinnelse.


== Etymologi ==
Alrik er en nyere svensk form av norrøne AlríkR, Alrekr og Ôlrekr. Disse navnene kan være:

varianter av germanske 'Alarik, dannet av ala, «alle», og ríki, «mektig».
en kombinasjon av ǫl, «øl», og ríkr, «mektig».
varianter av Adalrik, en lavtysk form av gammelhøytyske Athalrik, dannet av adal, «edel», og rīhhi, «mektig, rik».
varianter av AlfríkR, dannet av alfr, «alv», og ríkr, «mektig». Den germanske formen av dette navnet, Alberich, har gitt opphav til engelske Aubrey.Aelric, Ælric og Elric er eldre engelske former av navnet.
Alrik har gitt opphav til det svenske etternavnet Alriksson.


== Utbredelse ==
Æthelric, Alric, Aelric og Elric har vært vanlige navn i England fram til middelalderen.

AlríkR er kjent brukt i seks runeinnskrifter fra vikingtiden, så navnet var kjent, men antakelig ikke blant de mest brukte mannsnavnene i Norden på den tiden.Formen Alrik er kjent brukt i Sverige fra 1716. Navnet var i Sverige mest brukt på begynnelsen av 1900-tallet.
Alrik og Alarik har navnedag i henholdsvis Sverige og Finland.

Navnet er i dag mest utbredt i den relaterte formen Aubrey. Formen Alarik er nokså vanlig i Finland. Alrik er brukt i Sverige, men lite utbredt i andre land.
Tabellen nedenfor gir en detaljert oversikt over populariteten til mannsnavnet Alrik og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Æthelric av Dorchester (død 1034), biskop av Dorchester
Alrek (1200-tallet), svensk legendarisk konge
Alrik Koudenburg (født 1976), nederlandsk designer
Alrik Fallet (født 1990), norsk komponist
Thomas Alrik Sørensen, dansk forsker
Alrik Bursell, amerikansk filmprodusent
Alrik Yuill, amerikansk kunstner


== Referanser ==


== Eksterne lenker ==
(en) Behind the Name: Alrik
(en) Think Baby Names: Alrik
Karianne Bråthen

Karianne Berntine Bråthen (født 1974) er en norsk politiker (Ap). Fra 2015 til 2019 var hun ordfører i Øksnes kommune.Fra 14. oktober 2021 er hun fast møtende vararepresentant på Stortinget for statsråd Bjørnar Skjæran. Hun er medlem av Stortingets næringskomité.


== Referanser ==


== Eksterne lenker ==
(no) Karianne Bråthen hos Stortinget 
(no) Karianne Bråthen hos Norsk senter for forskningsdata
Kraks Blå Bog

Kraks Blå Bog er en dansk håndbok med biografier over nålevende personer. Kraks Blå Bog er et oppslagsverk som ble utgitt av Kraks Forlag i København til 2007. Etter at den ble solgt til Eniro ble dennes rett til utgivelse solgt videre til Gads Forlag, som sto for jubileumsutgaven i 2009/10. Boken utkom første gang på initiativ av Ove Krak i 1910 med omkring 3 000 biografier. Ove Krak utga også Kraks Vejsviser, en adressekalender grunnlagt i 1862 av hans far, byarkitekt Thorvald Krak. En ny utgave har blitt utgitt hvert år (dog ikke under andre verdenskrig). Årgangen 2005 inneholder nesten 8 000 biografier og i 2009/10-utgaven var tallet øket til 8 127.
Boken omfatter betydningsfulle personer innen dansk kunst, næringsliv, administrasjon med mere. Tidligere var regelen at oppførte personer forble i Kraks Blå Bog resten av livet, med unntak at de ble tatt ut etter en dom. Dette ble forandret fra 2009-utgaven. Nå kan en person utgå dersom vedkommende ikke lenger anses interessant, og at den som blir dømt kan fortsatt stå i boken om vedkommende allmen  anses å være interessant. Når en person er død, tas vedkommende ut i følgende års utgave og finnes  i etterfølgende register.
Inspirasjonen til den blå boken fikk Krak fra den engelske Who's Who som fra 1849 utkom hvert år, og den tyske Wer ist's? fra 1905 (fra 1951 heter den Wer ist wer?). Ellers i Skandinavia finnes tilsvarende, i Norge: Hvem er Hvem? og i Sverige Vem är det ble først utgitt samtidig med Kraks.


== Referanser ==


== Litteratur ==
Festskrift for Kraks Blå Bog. Utgitt i forbindelse med 100-årsjubileet for Kraks Blå Bog. Gads Forlag 2009. ISBN 978-87-12-04495-6 (kan leses på Kraks Blå Bog).


== Eksterne lenker ==
Offisielt nettsted 
1910 årsutgaven, digitalisert av LFL:s bladfond
1910 årsutgaven, digitalisert i Prosjekt Runeberg
1937 årsutgaven, digitalisert i Prosjekt Runeberg
Register 1910-1988 digitalisert i Prosjekt Runeberg.
Atle Andersen

Atle Daniel Andersen (født 1949) er en norsk lokalpolitiker som fra 2015 til 2019 var ordfører i Lødingen kommune.


== Referanser ==
USAs Grand Prix 2015

USAs Grand Prix 2015 (offisielt navn: 2015 Formula 1 United States Grand Prix) var et Formel 1-løp som ble arrangert 25. oktober 2015 på Circuit of the Americas i Austin, Texas. Det var den sekstende runden av Formel 1-sesongen 2015 og 43. gang at USAs Grand Prix ble arrangert. Løpet ble vunnet av Mercedes-føreren Lewis Hamilton, som med det sikret seg sammenlagtseieren i førermesterskapet og sin tredje VM-tittel. På andreplass kom hans teamkollega Nico Rosberg, mens Ferraris Sebastian Vettel tok tredjeplassen.


== Klassifisering ==


=== Kvalifisering ===


=== Løpet ===
Noter til tabellene:

Note 1:  - På grunn av kraftig regn og forhold for vannplaning på banen under Q2 ble Q3 kansellert, og alle startposisjoner basert på tidene fra Q2.
Note 2:  - Sebastian Vettel og Kimi Räikkönen fikk begge en gridstraff på 10 plasser for å ha overskredet bilenes motorkomponentkvoter.
Note 3:  - Valtteri Bottas fikk en gridstraff på fem plasser for å ha byttet girkasse etter kvalifiseringen.
Note 4:  - Will Stevens fikk en gridstraff på 20 plasser for å ha overskredet bilens motorkomponentkvote, men ble ikke flyttet tilbake på griden ettersom Sainz jr. ikke hadde en tidssatt runde.
Note 5:  - Carlos Sainz jr. fikk tillatelse fra løpsledelsen til å starte løpet, selv om han ikke hadde satt en tid innenfor 107% av raskeste tid i Q1.
Note 6:  - Carlos Sainz jr. kom i mål på sjetteplass, men fikk en tidsstraff på fem sekunder for å ha kjørt for fort i pitlane.


== Stillingen i mesterskapene etter løpet ==


== Referanser ==


== Eksterne lenker ==
(en) 2015 United States Grand Prix – kategori av bilder, video eller lyd på Commons
Gingivitt

Gingivitt er det latinske ordet for betennelse i tannkjøttet.
Gingivitt forårsakes i hovedsak av en bakteriell biofilm, som blir liggende rundt tennene over tid, grunnet dårlig oral hygiene.
Gingivitt er den mildeste og aller vanligste formen for patologiske tilstander i gingiva, tilstanden er reversibel, og diagnosen stilles av tannlege eller tannpleier.En ubehandlet gingivitt kan føre til en mer alvorlig tilstand, periodontitt.


== Symptomer ==
De vanligste symptomer på gingivitt er at tannkjøttet blir rødt, hovent (ødem), ømt, lett blødende, og  at man får dårlig ånde (halitose).
Frisk gingiva ligger stramt inntil tennene, er blekrosa og har små prikker (stipling). Disse små prikkene forsvinner ofte ved gingivitt.


== Risikofaktorer ==
Røyking
Rusmisbruk
Redusert immunforsvar
Hormonelle endringer (f.eks ved graviditet)
Diabetes
Alder
Munntørrhet
Dårlig ernæring
Medisinbruk
Visse virus og soppinfeksjoner
Dårlig oral hygiene over tid
Psykososialt stress
Genetiske faktorer


== Behandling ==
Behandlingen består i å fjerne plakk og tannstein. Dersom det kun foreligger mykt plakk kan man fjerne dette selv ved grundig tannpuss, grundig bruk av tanntråd og/eller tannstikker. Dersom man også har tannstein, må man til en tannlege eller en tannpleier for å få dette fjernet. Det finnes også ulike legemidler og munnvann som kan brukes for å behandle gingivitt. I visse tilfeller kan antibiotika være aktuelt.Ved adekvat behandling vil tilstanden gingivitt normalt forsvinne etter 4-5 dager, avhengig av alvorlighetsgrad.


== Forebygging ==
Gingivitt kan forebygges ved regelmessig, god munnhygiene, skylling med fluor, rengjøring hos tannlege eller tannpleier.


== Ulike typer ==
Juvenil gingivitt
Virusgingivitt
Graviditetsgingivitt
Nekrotiserende gingivitt
Østrogengingivitt
Kronisk gingivitt
Deskvalmativ gingivitt


== Referanser ==
Gjyri Helén Werp

Gjyri Helén Werp (født 25. juni 1964) er en norsk redaktør ansatt i Aller Media. Her har hun ansvar for konsernets digitale kvinnesatsning. Fra 2008 til 2015 var Werp redaktør for ukebladet KK.


== Referanser ==
Alvin (navn)

Alvin er et mannsnavn.


== Etymologi ==
Alvin er en yngre form av flere germanske navn:

norrøne Alfvin, gammelhøytyske Albwin og gammelengelske Ælfwine, alle dannet av navneledd som betyr «alv» og «venn».
gammelhøytyske Adalwin, dannet av adal, «edel», og wini, «venn».Albin er en kortform av Albwin. Elvin er en nordisk form av engelske Elwin, en nyere form av Ælfwine. Ailwin var en variant av Ælfwine.


== Utbredelse ==
Ælfwine er kjent brukt i England fra 800-tallet. Ælfwine var et populært mannsnavn i England fra 900-tallet til 1000-tallet. Ailwin var et populært mannsnavn i England på 1200-tallet.

Alvin og relaterte navn har navnedag i flere land, oftest 1. mars:

Tabellen nedenfor gir en detaljert oversikt over populariteten til mannsnavnet Alvin og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listene er ordnet kronologisk etter fødselsår.


=== Menn ===
Alvin Toffler (født 1928), amerikansk forfatter
Alvin Ailey (1931–1989), amerikansk koreograf og aktivist
Alvin Lucier (født 1931), amerikansk komponist
Alvin Plantinga (født 1932), amerikansk filosof
Alvin Lee (1944–2013), engelsk sanger og gitarist
Alvin Jensvold (født 1954), norsk kunstner


=== Kvinner ===
Ælfwynn (900-tallet), engelsk dronning av Mercia


== Annen bruk av navnet ==
Alvin og gjengen, amerikansk barnefilm fra 2007
Alvin Pang, barnebokserie av Endre Lund Eriksen


== Referanser ==


== Eksterne lenker ==
(en) Behind the Name: Alvin
(en) Think Baby Names: Alvin
Burmadryininae

Burmadryininae er en utdødd underfamilie av stilkvepser som hører til familien klovepser (Dryinidae). Det er beskrevet én art fra ravfossiler .


== Utseende ==
En liten (ca. 1,5 millimeter), spinkel, svart veps. Bare hannen er kjent, denne har velutviklede, rundede vinger med to lukkede celler i forvingen. Hodet er stort og bredt med litt utstående fasettøyne. Antennene er tynne og trådformede.


== Levevis ==
Som rimelig er, er ingenting kjent om biologien til denne gruppen som bare er kjent fra ett enkelt ravfossil.


== Utbredelse ==
Arten er beskrevet fra rav fra Myanmar som stammer fra øvre kritt-tiden.


== Systematisk inndeling ==

Ordenen vepser (vepser, humler, bier og maur) (Hymenoptera)
Underordenen stilkvepser (Apocrita)
delgruppe broddvepser (Aculeata)
Overfamilien Chrysidoidea
Familien Dryinidae
underfamilien Burmadryininae Olmi, Xu & Guglielmino, 2014
slekten Burmadryinus Olmi, Xu & Guglielmino, 2014
Burmadryinus cenomanianus Olmi, Xu & Guglielmino, 2014


== Referanser ==


== Eksterne lenker ==
(en) Burmadryininae hos Fossilworks 
Dryinidae på Tree of life [1]
Jess Severin Horster

Jess Severin Theodor Osterhaus Horster (født 1810, død 1886) var en norsk fogd og ordfører i Lillehammer.Horster ble fogd i Søndre Gudbrandsdalen fogderi i 1860.I én periode, året 1868, satt han som ordfører i Lillehammer.Horster og ektefellen etterlot flere legater til Lillehammer by, og han har også en gate oppkalt etter seg på Lillehammer, Horsters gate.


== Referanser ==
Janis Ian

Janis Ian (født Janis Eddy Fink i New York 7. april 1951) er en amerikansk artist og låtskriver. Hun var på sitt mest aktive i 1960- og 70-årene. Hun slo gjennom med låten «At Seventeen» fra 1975-albumet Between the Lines, som nådde til topps på billboard-listen.I tillegg til musikerkarrieren er Janis Ian også spaltist og science fiction-forfatter.
Ian har vært en kritiker av musikk- og copyrightindustrien, som hun mener ikke ivaretar opphavspersonenes rettigheter. Blant annet av denne grunn har hun offentliggjort flere av sangene til gratis nedlasting.


== Biografi ==
Hun ble født i en jødisk familie i New York City. Hun er oppvokst i New Jersey på en gård, og gikk på East Orange High School i East OrangeSom barn beundret hun Joan Baez og Odetta. Hun startet med pianotimer i en alder av seks år. Da Ian ble ungdom hadde hun lært orgel, cembalo, fransk horn, fløyte og gitar. I en alder av 12 skrev hun sin første låt, Hair of Spun Gold, som senere ble publisert i musikkmagasinet Broadside, og siden ble spilt på hennes debutalbum.


== Diskografi ==
1967 – Janis Ian (Now Sounds)
1967 – For All the Seasons of Your Mind
1968 – The Secret Life of J. Eddy Fink (Verve)
1969 – Who Really Cares (Verve)
1971 – Present Company (Beat Goes On)
1974 – Stars (Festival Records)
1975 – Between the Lines (Columbia / Sony Music Distribution)
1975 – Aftertones (Festival Records / Mushroom Records)
1977 – Miracle Row (Festival Records)
1978 – Janis Ian (1978) (Festival Records)
1978 – Remember... (Sony Music Japan International)
1979 – Night Rains (BMG International)
1981 – Restless Eyes (Sony Japan / Sony Music  / Sony Music Distribution)
1983 – Uncle Wonderful (Audio & Video Labs Inc. / Cooking Vinyl)
1993 – Breaking Silence (Morgan Creek)
1995 – Revenge (Beacon Records – Rock)
1997 – Hunger (Windham Hill Records)
2000 – God & the FBI (Windham Hill Records / BMG International)
2004 – Billie's Bones (Oh Boy)
2006 – Folk Is the New Black (Cooking Vinyl /Rude Girl Records)
2006 – Unreleased 2: Take No Prisoners
2014 – Strictly Solo (Rude Girl)


== Utmerkelser ==
Ian har mottatt to Grammy Awards. Den første i 1975 for At Seventeen, og den andre i 2013 i kategorien «Best Spoken Word Album», for selvbiografien Society's Child.


== Referanser ==


== Eksterne lenker ==
(en) Offisielt nettsted 
(en) Janis Ian – kategori av bilder, video eller lyd på Commons 
(en) Janis Ian på Internet Movie Database 
(en) Janis Ian hos The Movie Database 
(en) Janis Ian hos Internet Broadway Database 
(en) Janis Ian på Apple Music 
(en) Janis Ian på Discogs 
(en) Janis Ian på MusicBrainz 
(en) Janis Ian på Spotify 
(en) Janis Ian på Songkick 
(en) Janis Ian på Last.fm 
(en) Janis Ian på Genius — sangtekster 
(en) Janis Ian på AllMusic 
Janis Ian på Twitter 
(en) Janis Ian på Facebook
Skien Orienteringsklubb

Skien Orienteringsklubb holder til i Skien og ble stiftet 1979.Klubbfargene er rød og blå. I 1982 arrangerte Skien OK NM i nattorientering.
Klubben arrangerte NM Sprint i 2013.
Den kjente orienteringsløperen Anders Nordberg har tidligere representert Skien OK.


== Referanser ==


== Eksterne lenker ==
Skien Orienteringsklubb
Guccifer

Guccifer (ekte navn Marcel Lazăr Lehel, født 1973) er en hacker fra Romania. Guccifer er ansvarlig for å ha hacket flere politikere og medlemmer av den amerikanske regjeringen.


== Hacking ==
Han fikk stor mediadekning i februar 2013, i forbindelse med å ha hacket George W. Bush sin søster Dorothy Bush Koch. Guccifer lekket bilder av et nakent selvportrett tegnet av George W. Bush, som viser den tidligere presidenten i dusjen. Mens bildene florerte på internett, var Bush innlagt på sykehus. Bilder av en sengeliggende Bush, ble også lekket av Guccifer. Guccifer er også ansvarlig for å ha hacket Bush sin e-post-konto.En måned senere, i mars 2013, ble Colin Powells mail hacket av Guccifer.


== Arrestert ==
Onsdag 22. januar 2014 ble Marcel Lazăr Lehel arrestert i sitt hjem i Romania. 6. juni 2014 ble han dømt til å sone fire år i fengsel.


== Navn ==
Marcel Lazăr Lehel sitt kallenavn er Guccifer, som er et teleskopord, satt sammen av Gucci og Lucifer og betyr «Guccis stil og Lucifers lys».


== Referanser ==
Protodryininae

Protodryininae er en utdødd underfamilie av stilkvepser som hører til familien klovepser (Dryinidae).


== Utseende ==


== Levevis ==


== Utbredelse ==
Gruppen er bare kjent fra baltisk rav som stammer fra eocen-tiden.


== Systematisk inndeling ==

Ordenen vepser (vepser, humler, bier og maur) (Hymenoptera)
Underordenen stilkvepser (Apocrita)
delgruppe broddvepser (Aculeata)
Overfamilien Chrysidoidea
Familien Dryinidae
underfamilien Protodryininae Olmi & Guglielmino, 2012
slekten Protodryinus Olmi & Guglielmino, 2012
Protodryinus eocenicus Olmi & Guglielmino, 2012


== Referanser ==


== Kilder ==
Dryinidae på Tree of life [2]


== Eksterne lenker ==
(en) Protodryininae hos Fossilworks 
Protodryininae – detaljert informasjon på Wikispecies
Abdoulaye Seck

Må ikke forveksles med Abdoulaye Seck (født 1988) som spiller fotball for Anderlecht sitt reservelagAbdoulaye «Abdou» Seck (født 4. juni 1992) er en senegalesisk fotballspiller som spiller for den belgiske klubben Maccabi Haifa.
Det ble sent i juli 2014 kjent at Seck med opsjon for kjøp, ble lånt på korttid til Hønefoss fra senegalesiske Diambars, et fotballakademi startet av den verdenskjente Patrick Vieira i 2003. Det fremgikk at Seck var 192 cm høy og hadde spilt for langslaget til Senegal, men da de aldersbestemte klasser. Seck signerte for klubben frem til ut 2016 sent i november 2014, akkurat samtidig som landsmannen Loic Abenzoar ikke fikk fornyet kontrakt. Seck ble omtalt som den «mest sentrale forsvarsspilleren» da han i mai 2015 borte grunnet en skade. I august forstod han lite etter å ha blitt ilagt en karantene.


== Referanser ==


== Eksterne lenker ==
(en) Abdoulaye Seck – Transfermarkt 
(en) Abdoulaye Seck – national-football-teams.com 
(en) Abdoulaye Seck – WorldFootball.net 
(en) Abdoulaye Seck – FootballDatabase.eu 
(en) Abdoulaye Seck – Soccerway 
(en) Abdoulaye Seck – Israels fotballforbund 
(en) Abdoulaye Seck – FBref
Bjerkelunden (Eidsberg)

Bjerkelunden er navnet på et friområde og et gravfelt fra jernalderen i Mysen, Eidsberg kommune, Østfold.
Stedet ligger på nordsiden av Mysenelva i sørkanten av tettbebyggelsen i Mysen sentrum. Her ligger et gravfelt med i alt 12 gravhauger på en høyderygg mellom to meandre av Mysenelva. Gjennom vestsiden av feltet, mellom haugene, går et dypt hulveispor fra elvebredden opp til platået der haugene ligger. Det har tydeligvis vært et viktig vadested her, og veifaret kan finnes igjen som dype hulveispor lenger sør, i stigningene mot Folkenborg. Gravfeltet i Bjerkelunden er dermed et godt eksempel på hvordan de gravfeltene ligger i nær tilknytning til gamle veifar.
Bjerkelunden er til dels parkmessig behandlet og vedlikeholdes av Eidsberg kommune. Gjennom feltet går Folkestien fra Susebakkefossen til Kloppa ved Mysen stasjon.


== Eksterne lenker ==
«Bjerkelunden». Kulturminnesøk. Riksantikvaren – Direktoratet for kulturminneforvaltning.
Plakk

Plakk er et hvitt/blekgult lag med bakterier som finnes mellom tennene og langs tannkjøttkanten. Dårlig munnhygiene er årsaken til plakk.
Bakterier i plakket danner syre som kan føre til hull i tennene og dårlig ånde. Dersom plakket blir liggende, kan det føre til tannstein.Alle utvikler plakk og det dannes hele tiden nye bakterier i munnen. Bakterier lever og formerer seg ved hjelp av næringsstoffer som finnes i spytt og mat vi spiser. Tannstein kan igjen føre til tannkjøttbetennelse (gingivitt), eller i verste fall løse tenner (periodontitt.)


== Referanser ==
Christiana Figueres

Karen Christiana Figueres Olsen (født 7. august 1956 i San José i Costa Rica) er FNs klimasjef, det vil si leder for sekretariatet som følger opp FNs klimakonvensjon.


== Biografi ==
Hun er datter av tidligere president i Costa Rica José Figueres Ferrer og Karen Olsen Beck. Hennes bror José María Figueres Olsen har også vært president. Selv studerte hun på Swarthmore College i USA, hvor hun tok eksamen i 1979, og på London School of Economics, hvor hun fikk en mastergrad i antropologi i 1981. 
Fra 1982 jobbet hun på landets ambassade i Bonn i Vest-Tyskland i fem år før hun flyttet tilbake til Costa Rica til jobber i administrasjonen der. Fra 1989 til 1994 bodde familien i USA, hvor hun benyttet anledningen til videre studier før hun i 1994 fikk jobb med å promotere fornybar energi i OAS. Fra 1995 var hun Costa Ricas forhandler i klimaforhandlingene, og fra 2010 ble hun utnevnt til leder etter Yvo de Boer.


== Heder ==
Forbundsrepublikken Tysklands fortjenstorden


== Referanser ==


== Kilder ==
Omtale og intervju i Aftenposten 15. oktober 2015 side 7
Kort biografi på hennes hjemmeside
Lars Nøsen

Lars Nøsen (født 24. juni 1857 i Fræna, død 11. desember 1934 i Molde) var en norsk politiker som var ordfører i Molde fra 1900 til 1902. Hans egentlige yrke var telegrafbestyrer.Fra 1885 til 1934 var han redaktør i Romsdals Budstikke, og er således en av de lengstsittende redaktørene i avisens historie.Han har fått en gate i Molde oppkalt etter seg i Lars Nøsens gate.


== Referanser ==


== Litteratur ==
Fiskergård, Peter (1976). Personen bak gatenavnet. Molde: Molde kulturvern.
Kunståret 2016

Kunståret 2016 er en oversikt over hendelse, fødte og avdøde kunsterpersonligheter i 2016.


== Hendelser ==
San Sebastián og Wrocław er europeiske kulturhovedsteder.
Daşoguz er kulturhovedstad i Samveldet av uavhengige stater.
Şəki er kulturhovedstad i den tyrkiske verden.


== Verk ==


== Utstillinger ==


== Priser ==


== Dødsfall ==
14. juni: Per Hovdenakk, norsk kunsthistoriker.
21. juli: Kåre Øijord, norsk maler og grafiker.


== Referanser ==